Bajarê Strasbourgî yê Fransa de 1ê kanûne de Înîsîyatîfê Ocalanî rê Azadîye bi şîarê 'Azadîye do ser bikewo-semedê Ocalanî têbigêrê' çalakîye dayebî destpêkerdene. Çalakîya ke çarçewa Hemleya Dem Demê Azadîye yo de yena kerdene, hewteyê diyînînî xo dima verda.
Roja peyên a hewteyî de çalakîyê hetê çalakwananê ke Hollanda û Belçîka ra ameye ra ameye dewrgirewtene. Çalakwanan bi eşkerayîyêke bêvengîya welatanê Ewropa yê vera tecrîdî şermezar kerd û veng da dezgehanê eleqedaran ke wa wezîfeyê xo bîyarî ca. Çalakwanan derheqê tecrîdî de dosyayêke teslîmê Hetkarê Sekreterê Pêroyî yê Konseya Ewropa Michael Neurauterî kerde. Neurauterî ard ziwan ke ê çalakîyanê şarê kurdî muhîm vînenî û sere de Îmrali binpaykerdişanê hewan ê zîndananê Tirkîya nêzdî ra teqîp kenê.
